## Odluka o davanju državnog jamstva u korist Bayerische Landesbank i Privredne banke Zagreb d.d., za kreditno zaduženje Croatia Airlinesa d.d., radi refinanciranja Airbus flote

### NN 131/2006 (4.12.2006.), Odluka o davanju državnog jamstva u korist Bayerische Landesbank i Privredne banke Zagreb d.d., za kreditno zaduženje Croatia Airlinesa d.d., radi refinanciranja Airbus flote

# Vlada Republike Hrvatske

**2925**

Na temelju članka 86. stavka 3. Zakona o proračunu (»Narodne novine«, broj
96/2003) i članka 27. Zakona o izvršavanju Državnog proračuna Republike Hrvatske
za 2006. godinu (»Narodne novine«, br. 148/2005 i 83/2006), Vlada Republike
Hrvatske je na sjednici održanoj dana 30. studenoga 2006. godine donijela

## ODLUKU

### O DAVANJU DRŽAVNOG JAMSTVA U KORIST BAYERISCHE LANDESBANK I PRIVREDNE BANKE ZAGREB d.d., ZA KREDITNO ZADUŽENJE CROATIA AIRLINESA d.d., RADI REFINANCIRANJA AIRBUS FLOTE

I.

Ovlašćuje se Ministarstvo financija da, u ime Vlade Republike Hrvatske izda, a
ministar financija potpiše ispravu o davanju državnog jamstva u korist
Bayerische Landesbank i Privredne banke Zagreb d.d., za kreditno zaduženje
Croatia Airlines d.d., radi refinanciranja Airbus flote (6 zrakoplova Airbus
319/320).

II.

Jamstvo iz točke I. ove Odluke daje se pod sljedećim uvjetima:
– davatelj kredita:     Bayerische Landesbank i Privredna banka Zagreb d.d.

– korisnik kredita:     Croatia Airlines d.d.

– iznos kredita:         EUR 168.750.000,00 (slovima:
stošezdeset-        osammilijunasedamstopedesettisućaeura)

– iznos jamstva:         EUR 135.000.000,00 (slovima: stotridesetpetmilijunaeura) što
čini 80% ukupnog iznosa kredita

– namjena:                 refinanciranje Airbus flote Croatia Airlines u idućih 8 godina,
odnosno kompletnog ostatka duga postojećih kredita za zrakoplove (6 Airbus
319/320)

– poček:                  2 godine

– dospijeće:             8 godina od potpisa Ugovora, 13 jednakih polugodišnjih anuiteta -
prva rata glavnice dospijeva na 2. (drugu) godišnjicu potpisa Ugovora o kreditu

– kamata:                tranša A – promjenljiva – u visini šestomjesečnog EURIBORA-a + 0,50%
godišnje (efektivna kamatna stopa šestomjesečni EURIBOR + 0,69%) tranša B –
promjenljiva – u visini tromjesečnog EURIBOR-a + 0,20% godišnje (efektivna
kamatna stopa tromjesečni EURIBOR + 0,24%)

– naknada:               početna naknada 0,95%, naknada na neiskorišteni iznos kredita 0,50%

– osiguranje:             neopozivo, bezuvjetno jamstvo Ministarstva financija Republike
Hrvatske

III.

Korisnik kredita je prije izdavanja isprave o jamstvu obvezan za odobreno
državno jamstvo uplatiti jednokratnu naknadu u visini od 0,5% na vrijednost
izdanog jamstva u korist državnog proračuna Republike Hrvatske.

IV.

U svrhu osiguranja povrata kredita, korisnik kredita će, prije izdavanja
državnog jamstva, s Ministarstvom financija sklopiti ugovor kojim se određuju
sve obveze korisnika kredita u svrhu redovite otplate kredita, kao i instrumenti
osiguranja.

V.

Davatelj kredita dužan je pravovremeno izvijestiti Ministarstvo financija o
eventualnim poteškoćama u otplati kredita.

VI.

Stupanjem na snagu ove Odluke prestaje važiti Odluka o davanju jamstva Vlade
Republike Hrvatske u korist Bayerische Landesbank Girocentrale, München, po
ugovoru o najmu i ugovoru o zajmu tvrtke Croatia Airlines d.d., Zagreb, klase:
343-01/97-02/01, urbroja: 5030115-97-4, od 14. siječnja 1998. godine.

VII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 343-05/06-01/01
Urbroj: 5030120-06-3
Zagreb, 30. studenoga 2006.

Predsjednik
**dr. sc. Ivo Sanader**, v. r.

Odluka, NN 131/2006-2925
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)